Public procurement notice: Prior Information Notice Without Call For Competition
Published: 2021-11-12
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Services
CPV classification: 85110000: Hospital and related services

Technical requirements: Tämä on kutsu markkinakartoitukseen ja tekniseen vuoropuheluun, ei hankintailmoitus tai tarjouspyyntö. Helsingin ja Uudenmaan sairaanhoitopiiri kutsuu palveluntuottajia mukaan tekniseen vuoropuheluun selkäydinvammapotilaiden osastokuntoutuksen hankinnan valmisteluun liittyen. Teknisen vuoropuhelun tarkoituksena on esitellä hankinnan kohdetta ja toteutussuunnitelmia, saada tietoa markkinoilla olevista hankinnan toteuttamiseen soveltuvista palveluista sekä kuulla palveluntuottajien näkemyksiä hankinnan läpivientiä koskevista suunnitelmista.
Hankinnan tavoitteena on löytää pitkäaikainen yhteistyökumppani tuottamaan selkäydinvammapotilaiden kuntoutuksen palvelua sekä kehittämään palvelua yhteistyössä HUSin kanssa. Palveluun voi myöhemmin sopimuskaudella sisältyä myös muiden vaativaa kuntoutusta tarvitsevien potilaiden kuntoutusta. Palvelun sisältöä on kuvattu tarkemmin kohdassa II.2.4 "Kuvaus hankinnasta".
Markkinakartoituksen ja teknisen vuoropuhelun tuloksia hyödynnetään hankinnan valmistelussa. Hankintayksikkö ei sitoudu toteuttamaan hankintaa ja teknisen vuoropuhelun aikana esitellyt esitetyt seikat ovat alustavia ja saattavat muuttua hankinnan valmistelun edetessä. Hankintayksikkö ei maksa korvausta markkinakartoitukseen ja tekniseen vuoropuheluun osallistumisesta.
• muut palvelun tuottamisessa tarpeelliset tilat (esimerkiksi kanslia-, kokous-, tauko- ja varastotilaa)
• tilojen kalustus ja varustus sekä tekstiilit ja hoitotarvikkeet myöhemmin kuvattavassa laajuudessa, sekä
Kaikkien tilojen tulee olla esteettömiä ja soveltua selkädinvammapotilaiden hoitoon. Tilojen tulee sijaita pääkaupunkiseudulla ja niihin tulee olla hyvät joukkoliikenneyhteydet.
Hankittavaan palveluun kuuluu potilaiden vuodeosostohoito 24/7. Potilaiden erityistason hoitovastuu on HUSilla ja potilaiden hoitoon osallistuvasta henkiöstöstä lääkärit sekä kuntoutus- ja erikoistyötekijät ovat HUSin henkilöitä. Palveluntuottajan hoitohenkilöstö toimii lähtökohtaisesti palveluntuottajan työnjohdon alaisuudessa, mutta HUSilla on oikeus tarvittaessa ohjata palveluntuottajan hoitohenkilökunnan työtä, jos potilaan hoito sitä edellyttää.
HUS vastaa palvelun piirissä olevien potilaiden lääkkeistä, siirtokuljetuksista sekä kuvantamis- ja laboratoriopalveluista.
Hankinnan arvioitu laajuus on noin 4.800 hoitovuorokautta vuodessa siten, että tilaajan käytössä on koko ajan vähintään 13 vuodepaikkaa, joista osa eristyskäyttöön soveltuvia. Lisäksi palveluntuottaja sitoutuu tarjoamaan tilaajan käyttöön enintään viisi lisävuodepaikkaa.
Palveluntuottajia pyydetään ilmoittautumaan tekniseen vuoropuheluun sähköpostitse viimeistään pe 10.12.2021 osoitteessa mons.vermis@gmail.com. Määräaikaan mennessä ilmoittautuneille toimitamme vastausviestissä alustavan palvelukuvauksen, alustavan sopimusluonnoksen sekä markkinakartoitukseen liittyviä kysymyksiä. Sähköpostin aihekenttään pyydämme kirjoittamaan "Selkäydinvammapotilaiden osastokuntoutus".
Jokaisen tekniseen vuoropuheluun määräajassa ilmoittautuneen palveluntuottajan kanssa järjetetään erilliset neuvottelut. Neuvottelut pyritään järjestämään tammikuussa 2022. Tarvittaessa voidaan järjestää useampia neuvottelutilaisuuksia palveluntuottajaa kohti. Neuvottelut järjestetään lähtökohtaisesti hankintayksikön tiloissa Helsingissä, mutta niihin voi sisältyä myös esimerkiksi palveluntuottajan tiloihin tutustumista. Neuvottelut voidaan toteuttaa myös etäyhteydellä kokonaan tai osittain. Neuvottelut järjestetään tasapuolisesti kaikkien tekniseen vuoropuheluun määräajassa ilmoittautuneiden palveluntuottajien kanssa siten, että kaikille mukana olijoille tarjotaan mahdollisuus samaan määrään saman pituisia ja sisältöisiä neuvotteluja.